8.2.2022
RO
Jurnalul Oficial al Uniunii Europene
C 67/171 Marți, 8 iunie 2021
6. subliniază că toți angajații, fără discriminare și indiferent de naționalitate, trebuie să fie integrați și sprijiniți prin măsurile incluse în această mobilizare a FEG; 7.
observă că, la 9 iunie 2020, Belgia a început furnizarea serviciilor personalizate către beneficiarii vizați, astfel încât perioada de eligibilitate pentru o contribuție financiară din partea FEG se întinde între 9 iunie 2020 și 22 decembrie 2022; 8. reamintește că serviciile personalizate care vor fi puse la dispoziția lucrătorilor și a persoanelor care desfășoară o activitate independentă constau în acțiunile descrise mai jos: informare, asistență pentru căutarea unui loc de muncă și orientare profesională, formare, sprijin pentru înființarea unei întreprinderi și contribuții pentru facilitarea acestui demers, precum și măsuri de stimulare și alocații; salută faptul că lucrătorii din categoria sexului subreprezentat care optează pentru formare profesională pentru locuri de muncă ce se caracterizează prin inegalitate majoră de gen (8) vor primi un bonus suplimentar de 700 EUR; reamintește că integrarea perspectivelor de gen este un element important al bugetului Uniunii și consideră că aceasta ar trebui promovată în toate etapele punerii în aplicare a contribuției financiare din partea FEG; 9.
constată că Belgia a început să facă cheltuieli administrative pentru execuția FEG de la 10 iunie 2020 și că, prin urmare, cheltuielile pentru activitățile de pregătire, gestionare, informare și publicitate, control și raportare vor fi eligibile pentru o contribuție financiară din partea FEG între 10 iunie 2020 și 22 iunie 2023; 10.
salută faptul că pachetul coordonat de servicii personalizate a fost elaborat de Belgia în consultare cu reprezentanții lucrătorilor și cu partenerii sociali, precum și cu un centru de ocupare a forței de muncă specializat în sectorul aviației; 11. subliniază că autoritățile belgiene au confirmat faptul că acțiunile eligibile nu beneficiază de asistență din partea altor fonduri sau instrumente financiare ale Uniunii și că principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare; 12. reamintește că sprijinul financiar acordat prin intermediul FEG ar trebui furnizat cât mai rapid și mai eficient posibil; subliniază necesitatea de a scurta, cât mai mult posibil, perioada de evaluare a cererilor de către Comisie; 13. reamintește că asistența financiară din partea FEG nu trebuie să înlocuiască acțiunile care intră în responsabilitatea întreprinderilor în temeiul dreptului național sau al unor acorduri colective; 14.
ia act de recenta creștere a numărului de cereri de asistență financiară prin intermediul FEG; își exprimă preocuparea în legătură cu impactul persistent al crizei economice mondiale provocate de pandemia de COVID-19 asupra ocupării forței de muncă și în legătură cu caracterul adecvat al resurselor FEG care îi sunt necesare pentru a răspunde tuturor nevoilor viitoare; 15. sprijină ferm o continuare a acțiunilor de solidaritate prin intermediul FEG în perioada 2021-2027, axându-se mai mult pe cauza restructurării, nu pe impactul său; salută faptul că, în conformitate cu noile norme, decarbonizarea va fi, de asemenea, un motiv pentru care solicitanții pot beneficia de sprijin; 16.
aprobă decizia anexată la prezenta rezoluție;
17. încredințează Președintelui sarcina de a semna această decizie împreună cu Președintele Consiliului și de a asigura publicarea sa în Jurnalul Oficial al Uniunii Europene; 18.
(8)
încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
Ocupații în care cel puțin 75 % dintre lucrători aparțin aceluiași gen.